OpenLLM-France/wikimedia huggingface dataset:
# Álvaro Luiz Maior de Aquino

Álvaro Luiz Maior de Aquino (Nilópolis, 29 d'abril de 1979) és un exfutbolista brasiler, que ocupava la posició de defensa.

## Trajectòria

Va començar la seua carrera al São Paulo, tot continuant per altres equips brasilers com América-MG, Goiás, de nou São Paulo i Atlético Mineiro. L'any 2000 va marxar a la lliga espanyola per incorporar-se a la UD Las Palmas.
Va tindre problemes amb el seu passaport que el van afectar durant el 2001 i 2002. Tot i això, amb l'equip canari va jugar 39 partits de primera divisió i 30 de Segona. L'estiu del 2003 fitxà pel Reial Saragossa, on hi fou titular durant tres temporades a la màxima categoria. El seu darrer equip a la competició espanyola va ser el Llevant UE, club en què hi disputà dues altres campanyes, també com a titular. En total, el defensa va acumular 192 partits i 15 gols a la màxima categoria.
El 2008, després del descens del Llevant, retornà al seu país, per jugar amb l'Internacional. L'any següent anà a parar al Flamengo.

## Selecció

Álvaro va formar part de la selecció olímpica que va anar als Jocs Olímpics de Sydney 2000.

## Títols

Reial Saragossa
* Copa del Rei: 2004
* Supercopa d'Espanya: 2004
Internacional
* Copa Sudamericana: 2008
* Campeonato Gaúcho: 2009
Flamengo
* Campeonato Brasileiro Série A 2009

## Enllaços externs

* Fitxa del jugador
# Xenophrys shuichengensis

Xenophrys shuichengensis és una espècie d'amfibi que viu a la Xina.

## Referències

* Liang, F. & Changyuan, Y. 2004. Xenophrys shuichengensis. Llista Vermella d'Espècies Amenaçades de la UICN 2006. Consulta: 14 de gener de 2008.
# Tour de Seül

El Tour de Seül va ser una cursa ciclista per etapes que es disputa va anualment pels voltants de Seül, Corea del Sud. La primera edició es va disputar el 2009 i consistia en només una cursa d'un dia. L'any següent ja va tenir diferents etapes. La cursa va formar part de l'UCI Asia Tour.

## Palmarès

| Any | Vencedor | Segon | Tercer |
| 2009 | Cho Ho Sung | Dirk Müller | Grischa Janorschke |
| 2010 | Tomasz Marczynski | Jang Gyung Gu | Simon Geschke |

## Referències

* ↑ «Tour de Seoul (Cds) - Cat. 1.2». [Consulta: 30 octubre 2023].
* ↑ «Tour de Séoul (Cor) - Cat.2.2». [Consulta: 30 octubre 2023].

## Enllaços externs

* Palmarès a cqranking.com
* Palmarès a sitiodeciclismo.net
# Ala (Daguestan)

Ala - Ала (rus) - és un poble del Daguestan, a Rússia, que en el cens del 2010 tenia 140 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Emilio Alonso Manglano

Emilio Alonso Manglano (València, 13 d'abril de 1926 - Madrid, 8 de juliol de 2013) va ser un militar espanyol, que va arribar al grau de tinent general i que va ser director del Centre Superior d'Informació de la Defensa (CESID) entre 1981 i 1995. Va ingressar a l'Acadèmia General Militar el 24 de juliol de 1944, sent ascendit en els anys posteriors. Es va graduar com a número u de la 57a promoció d'Estat Major de l'Exèrcit. Va participar en la Guerra d'Ifni i va ser cap d'Estat Major de la Brigada Paracaigudista. El 22 de maig de 1981, amb només el grau de tinent coronel, va ser nomenat director del Centre Superior d'Informació de la Defensa, pel ministre de Defensa Alberto Oliart, després del fallit cop d'estat del 23-F. Va dimitir d'aquest càrrec el 15 de juny de 1995 arran de l'escàndol mediàtic per les escoltes il·legals del CESID, i va ser jutjat, inicialment condemnat i finalment absolt del delicte d'intercepció il·legal de converses telefòniques a la seu d'Herri Batasuna, denunciat en 1998. Va morir el 8 de juliol del 2013, als vuitanta-set anys a Madrid a conseqüència d'un càncer. Al llarg de la seva carrera obtingué les següents condecoracions:
* Maestrante de Valencia
* Creu Roja del Aeronáutico
* Gran Creu de Mèrit Militar
* Gran Creu de San Hermenegildo
* Encomienda de Isabel la Católica
* Gran Creu de Mèrit amb estrella i banda de la R.F. d'Alemanya
* Oficial de la Legió d'Honor de la República Francesa
* Legió del Mèrit amb grau de Comandant dels EUA.
* Gran Banda de l'Orde de Ouissam Alaouite del Regne de Marroc
* Gran Creu de l'Orde José Cecilio del Valle de la República d'Hondures
El 3 d'octubre de 2021, el diari ABC publicaria els Papers de Manglano, una sèrie de documents analitzats i investigats pels periodistes Juan Fernández-Miranda i Javier Chicote, un arxiu de set contenidors amb centenars de documents i agendes amb informació d'Emilio Alonso Manglano i el seu període com a director de l'CESID entre 1981 i 1995.

## Referències

* 1 2 3 «Muere Emilio Alonso Manglano». El País, 08-07-2013.
* 1 2 «Muere Emilio Alonso Manglano». El País, 08-07-2013.
* 1 2 «Fallece Emilio Alonso Manglano, director de los servicios secretos de 1981 a 1995». El Mundo, 08-07-2013 [Consulta: 8 juliol 2013].
* ↑ Alberto Oliart. «Una deuda».
* ↑ «El teniente coronel Emilio Alonso Manglano, nombrado director del CESID». El País, 23-05-1981.
* ↑ «14 años al frente del servicio secreto». El País, 16-06-1995.
* ↑ VV.AA.. Quien es Quien en España 2010. Campillo, p. 918, 919. ISBN 9788493508647.
* ↑ «¿Qué son los 'papeles de Manglano'?». , 05-10-2021 [Consulta: 6 octubre 2021].
# Bentorita

La bentorita és un mineral de la classe dels sulfats, que pertany al grup de l'ettringita. És l'anàleg de crom (III) de l'ettringita. Va ser anomenada l'any 1977 per Shulamit Gross en honor del professor Yaakov K. Ben-Tor, petròleg i geòleg de l'Institut d'Oceanografia Scripps de la Universitat de Califòrnia i cap del departament de geologia de la Universitat Hebrea de Jerusalem, per les seves contribucions a la geologia i mineralogia d'Israel i l'Orient Mitjà.

## Característiques

La bentorita és un sulfat de fórmula química Ca₆(Cr$^{3+}$,Al)₂(SO₄)₃(OH)₁₂·26H₂O. Cristal·litza en el sistema hexagonal. La seva duresa a l'escala de Mohs és 2.

## Classificació

Segons la classificació de Nickel-Strunz, la bentorita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana i grans; amb NO₃, CO₃, B(OH)₄, SiO₄ o IO₃» juntament amb els següents minerals: darapskita, humberstonita, ungemachita, clinoungemachita, charlesita, ettringita, jouravskita, sturmanita, thaumasita, carraraïta, buriatita, rapidcreekita, korkinoïta, tatarskita, nakauriïta, chessexita, carlosruizita, fuenzalidaïta i txeliabinskita.

## Formació i jaciments

S'ha descrit en dues localitats relativament properes: Nègueb (Israel) i Nabi Musa (Palestina). Es forma en marbres metamorfitzats de la Formació Hatrurim; on es troba formant masses de color lila o reomplint vetes. S'ha trobat associada a spurrita, cloromayenita, calcita i brownmil·lerita.

## Referències

* ↑ «Bentorite» (en anglès). Mindat. [Consulta: 7 novembre 2015].
* ↑ «Bentorite: Bentorite mineral information and data.». [Consulta: 4 juliol 2017].
* ↑ Barthelmy, Dave. «Bentorite Mineral Data». [Consulta: 4 juliol 2017].
# Bathycongrus odontostomus

Bathycongrus odontostomus és una espècie de peix pertanyent a la família dels còngrids.

## Descripció

* Pot arribar a fer 4,3 cm de llargària màxima.

## Hàbitat

És un peix marí i batidemersal que viu fins als 886 m de fondària.

## Distribució geogràfica

Es troba des de l'Índic occidental fins a les Filipines, Indonèsia i el Pacífic sud-occidental.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Castle, P.H.J. i D.G. Smith, 1999. A reassessment of the eels of the genus Bathycongrus in the Indo-west Pacific. J. Fish Biol. 54:973-995.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Enllaços externs

* AQUATAB
# Blanus

Blanus és un gènere de rèptils escatosos de la família Amphisbaenidae, coneguts vulgarment com a sargantanes cegues, aquest gènere habita als voltants del mar Mediterrani i comprèn a les úniques espècies d'amfisbenis que habiten a Europa.
Des del 2011, els espècies Blanus cinereus (serpeta cega) i Blanus tingitanus fan part de la Llista d’espècies silvestres en règim de protecció especial i del Catàleg espanyol d’espècies amenaçades.

## Taxonomia

* Blanus cinereus (Vandelli, 1797) Colobreta cega
* Blanus mariae Albert i Fernández, 2009
* B. mendezi† Bolet et al., 2014
* Blanus mettetali Bons, 1963
* Blanus strauchi (Bedriaga, 1884)
* Blanus tingitanus (Busack, 1988)

## Referències

* ↑ «Reial decret 139/2011, de 4 de febrer, per al desenvolupament de la Llista d’espècies silvestres en règim de protecció especial i del Catàleg espanyol d’espècies amenaçades.». Butlletí ofcial de l'Estat, 23-02-2011.
# Boldírevo

Boldírevo (en rus: Болдырево) és un poble de l'óblast d'Astracan, a Rússia. Pertany al districte de Volodarski. Segons el cens del 2010 tenia 557 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Berenguer I

Berenguer I és el nom dels següents personatges:
* Berenguer I (bisbe de Barcelona)
* Berenguer I de Berga (?-1093), comte de Berga (1050) i bisbe de Girona (1050 - 1093)
* Berenguer I d'Entença (segle xi), primer senyor documentat de la baronia d'Entença
* Berenguer I d'Itàlia (Cividale del Friuli, 845 – Verona, 924), marquès de Friül (874 -890/ 896), rei d'Itàlia (887-924) i emperador del Sacre Imperi (915-924)
* Berenguer I de Nèustria (segle xi), noble franc carolingi de la França Oriental
* Berenguer Ramon I dit el Corbat (~1004 - Barcelona, 1035), Comte de Barcelona, Girona i Osona (1017 -1035)
* Berenguer Ramon I de Provença (1115 - Melguelh, Llenguadoc, 1144), infant de Barcelona i comte de Provença (1131 -1144)
* Ramon Berenguer I dit “el Vell” (~1023 - 1076), comte de Barcelona, Girona (1035 -1076), Osona (1054 -1076), Carcassona i Rasès (1067-76)
* Ramon Berenguer I d'Empúries (1308 - ~1366), príncep d'Aragó, comte de Prades i baró d'Entença (1324 -1341) i comte d'Empúries (1341-64)
# Boris Floricic

Boris Floricic més conegut pel seu pseudònim Tron (8 de juliol de 1972, Alemanya - 25 d'octubre de 1998) amb el qual fa referència a un personatge d'una pel·lícula de Disney que té el mateix nom. És una figura molt important en l'òrbita dels furoners.

## Obra

Boris Floricic destaca en el món dels furoners per ser un phreaker. Un phreaker és una persona que té uns amplis coneixements del món de la telefonia i que, gràcies a la seva saviesa en aquest terreny, pot arribar a realitzar activitats no autoritzades amb els telèfons. Pot, fins i tot, construir equips electrònics artesanals amb què interceptar i realitzar trucades de telèfons mòbils sense que el seu titular ho sàpiga. Es pot dir que Tron sabia tot el que es pot saber sobre codis de targetes de crèdit i targetes telefòniques. Per això va fabricar les rèpliques de les targetes telefòniques d'Alemanya, les targetes GSM. A través d'aquest clons, va aconseguir trencar el sistema de seguretat alemany, i també el d'una de les principals televisions de pagament per satèl·lit d'Europa. Un altre fet pel qual destaca és la invenció del Cryptophon. Com a gran expert en criptografia, Tron va idear un telèfon capaç de codificar i descodificar trucades telefòniques. Bàsicament, el que pretenia era que el telèfon funcionés a través de l'encriptació de la veu. El Cryptophon va ser creat entre finals de l'any 1997 i els inicis de 1998, i formava part de la seva tesi doctoral Realisierung einer Verschlüsselungstechnik für Daten im RDSI B-Kanal, el que en alemany significa «que figura en l'aplicació de la criptografia de dades en el canal RDSI portador». El telèfon encriptava les trucades utilitzant l'algoritme de xifrat simètric IDEA. Quan Boris Floricic mor, el sistema del Cryptophon estava a punt de ser complementat amb un protocol d'intercanvi de claus que hauria augmentat la seguretat contra el perill d'estacions remotes. Fidel a l'ètica furonera, Tron volia aconseguir fer el Cryptophon barat i fàcil de construir per als aficionats.

## Mort

Tron mor el dia 25 d'octubre de 1998, amb només 26 anys. La causa encara és un interrogant. Boris Floricic va desaparèixer el 17 d'octubre, dia en què la seva família va denunciar la seva desaparició. Una setmana més tard apareix mort en un parc a Neuköln, un barri de Berlín. A priori, el veredicte era que s'havia suïcidat, ja que estava penjat d'un arbre quan el van descobrir, però aquesta opció no queda clara, ja que, segons l'autòpsia, la mort s'havia produït dies abans, i seria molt estrany que la gent no se n'adonés d'un cos penjat d'un arbre. Sembla que la policia berlinesa va utilitzar la tesi del suïcidi per acabar amb els rumors d'assassinat que corrien en el món de la comunicació.

## Referències

* ↑ Wired News: "Out of Chaos Comes Order", by David Hudson, 28 December 1998

## Enllaços externs

* Hudson, David «Out of Chaos Comes Order» (en anglès). Wired, 28-12-1998 [Consulta: 15 abril 2011].
* http://www.spiegel.de/international/0,1518,396307,00.html (alemany)
* http://www.zeit.de/online/2006/04/wikipedia_tron
* http://tronland.org/
# Bray Wyatt

Bray Wyatt (Brooksville, 23 de maig de 1987 - Clermont, 24 d'agost de 2023) fou un lluitador professional estatunidenc que treballava per a la WWE, el nom real és Windham Lawrence Rotunda.
Rotunda fou un lluitador professional de tercera generació, ha seguit els passos del seu avi Blackjack Mulligan, el seu pare Mike Rotunda i dos dels seus oncles, Barry Windham i Kendall Windham. El seu germà menor Taylor rotunda també lluita en la WWE sota el nom de Bo Dallas. Amb el seu germà, va tenir dos regnats: els Campionats en Parelles de Florida de FCW al territori de desenvolupament de la WWE, Florida Championship Wrestling (FCW), on va lluitar sota diferents noms entre 2009 i 2012.

## Carrera

L'1 de juny de 2010, Rotunda va ser anunciat com a competidor de la segona temporada de NXT sota el nom de Huski Harris i amb Cody Rhodes com el seu mentor. Harris va fer el seu debut en l'episodi del 8 de juny de NXT, competint juntament amb Rhodes en un combat per equips contra Montel Vontavious Porter i Percy Watson, el qual van perdre.
Des de l'episodi del 27 de maig de 2012 de Raw, WWE va començar a emetre vinyetes promocionant el proper debut de The Wyatt Family en l'elenc principal. Les vinyetes mostraven els orígens en els boscos de The Wyatt Family ja Erick Rowan amb una màscara d'ovella. En l'episodi del 8 de juliol de Raw, The Wyatt Family va fer el seu debut atacant a Kane. Durant les setmanes següents, The Wyatt Family va seguir atacant a lluitadors com ara R-Truth, Justin Gabriel, Heath Slater, Drew McIntyre i Jinder Mahal mentre li enviava missatges críptics a Kane demanant-li que "seguís als voltors".
Durant els seus anys a la WWE Wyatt a mantingut feus amb diversos lluitadors com John Cena, The undertaker, Dean Ambrose, Roman Reings o Randy Orton.
Durant el draft de la WWE, Wyatt va passar de SmackDown Live a Raw.
A principis de 2018 va mantenir un feu amb Matt Hardy. Durant l'episodi especial dels 25 anys de Raw, el va derrotar. També es va confirmar la seva presencia al Royal Rumble 2018.

## Mort

El 24 d'agost de 2023, a través de twitter, Triple H va anunciar la mort de Rotunda, que es va produir a causa d'un atac cardíac.

## Campionats i assoliments

* World Wrestling Entertainment/WWE
** WWE Championship (1 cop)
** SmackDown Tag Team Championship (1 cop) - amb Randy Orton i Luke Harper
# Brodóvoie

Brodóvoie (en rus: Бродовое) és un poble de l'óblast de Vorónej, a Rússia, segons el cens del 2018 tenia 1.228 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Bile (Luhansk)

* Per a altres significats, vegeu «Béloie».
Bile (en ucraïnès: Біле, en rus: Белое, Béloie) és una vila, un possiólok de la província de Luhansk a Ucraïna, situada actualment a zona ocupada República Popular de Luhansk de la Rússia. El 2019 tenia 6.330 habitants.

## Referències

* ↑ «Наблюдатели ОБСЕ выявили в «ЛНР» склад боеприпасов • Новостной портал NOVOSTIUA.org». novostiua.org. Arxivat de l'original el 2016-03-04. [Consulta: 31 desembre 2015].
# Butlletí Oficial de les Illes Balears

El Butlletí Oficial de les Illes Balears (BOIB) és el diari oficial de les Illes Balears. És a dir, la publicació oficial del Govern Balear que recull la legislació i normativa de l'administració pública insular, produïda a través de les lleis del Parlament de les Illes Balears, dels decrets del Govern i d'altres disposicions, que hi han de ser publicats perquè entrin en vigència.
El BOIB es va començar a publicar l'any 1983 amb el títol de "Butlletí oficial de la comunitat autònoma de les Illes Balears". La seva periodicitat és de tres dies a la setmana, en edició bilingüe. Des del 1997 també es publica en línia. El primer butlletí oficial d'aquest territori fou el "Boletín de la provincia de Mallorca", que aparegué al juny del 1833.

## Referències

* 1 2 «Butlletí Oficial de les Illes Balears». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Butlletí Oficial de les Illes Balears
# Blodelsheim

Blodelsheim (en alsacià Blodelse) és un municipi francès, situat a la regió del Gran Est, al departament de l'Alt Rin. L'any 2006 tenia 1.618 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 942 | 980 | 1.125 | 1.198 | 1.318 | 1.409 |

## Administració

Llista d'alcaldes :
| Període | Identitat | Partit |
| 2001- | François Beringer | |
# Bruno Labbadia

Bruno Labbadia (Darmstadt, Alemanya, 8 de febrer de 1966) és un entrenador de futbol alemany d'ascendència italiana. Ha entrenat diversos equips de la Bundesliga, i actualment dirigeix el primer equip del Hertha BSC.

## Palmarès

Bayern de Múnic
* Bundesliga: 1993–94

## Referències

* ↑ «Bayern München 1993-94». bdfutbol.com. [Consulta: 10 novembre 2020].
# Bokermannohyla sazimai

Bokermannohyla sazimai és una espècie de granota endèmica del Brasil.
Està amenaçada d'extinció per la pèrdua del seu hàbitat natural.

## Referències

* Silvano, D., Bastos, R. & Caramaschi, U. 2004. Bokermannohyla sazimai. Llista Vermella d'Espècies Amenaçades de la UICN 2006. Consulta: 7 de gener de 2008.
# Bulès

El Bulès (sovint també escrit incorrectament Bolès o Boulès) és un riu del sud-oest del Rosselló que neix al vessant nord-est del Puig de l'Estela, dins el massís del Canigó, i desemboca al Riberal de la Tet després d'un recorregut d'uns 35 km. Juntament amb el Reart i la Cantarana, a llevant, i la Ribera Ampla, al sud, el Bulès és un dels quatre cursos d'aigua més notables dels Aspres.
Es forma en el vessant nord de la carena on es troba la Torre de Vetera i traça una marcada vall de sud-sud-oest a nord-nord-est, molt sinuosa en alguns trams, que en diversos punts marca la partió entre els termes de les comunes de la Bastida, Sant Marçal, Prunet i Bellpuig, Bula d'Amunt, Queixàs i Casafabre. Més tard deixa de ser termenal i, ja en el Riberal de la Tet, travessa els termes de Bulaternera, Sant Miquel de Llotes, Illa, Nefiac i Millars, on s'aboca en la Tet just al triterme entre aquest darrer i Cornellà de la Ribera i Sant Feliu d'Amunt.
No té cap afluent important, llevat d'una desena de torrents i còrrecs del nord-est del massís del Canigó, entre els quals el Gimenell i el Boletó.

## Referències

* ↑ «Bulès». Gran Enciclopèdia Catalana. Barcelona: Grup Enciclopèdia Catalana.
* ↑ Nomenclàtor toponímic de la Catalunya del Nord. Barcelona: Institut d'Estudis Catalans / Universitat de Perpinyà, 2007, p. 27. ISBN 978-84-7283-920-5.
* 1 2 «el bolès» (en francès). Sandre – Service d'administration nationale des données et réfférentiels sur l'eau (França). [Consulta: 21 juny 2023].
* 1 2 Becat, Joan; Ponsich, Pere; Gual, Raimon. «La Bastida, Bula d'Amunt, Bulaternera, Casafabre, Illa, Millars, Nefiac i Sant Marçal». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* ↑ Becat, Joan. «99-Nefiac, 155-Sant Marçal i 156-Sant Miquel de Llotes». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISSN 1243-2032.
* ↑ Becat, Joan. «16-La Bastida, 20-Bula d'Amunt, 21-Bulaternera, 31-Casafabre, 75-Illa, 87-Millars (i Caladroer)». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISSN 1243-2032.
# Bulànovo

Bulànovo (en rus: Буланово) és un poble de l'óblast de Vladímir, a Rússia, segons el cens del 2010 tenia 14 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Xenophrys nankiangensis

Xenophrys nankiangensis és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Guanfu, W. 2004. Xenophrys nankiangensis. Llista Vermella d'Espècies Amenaçades de la UICN 2006. Consulta: 14 de gener de 2008.